
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Dabas parka "Vecumu meži" individuālie aizsardzības un izmantošanas noteikumi" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Likuma "Par īpaši aizsargājamām dabas teritorijām" 13. panta otrā daļa, 14. panta otrā daļa un 17. panta otrā daļa.
1.2. Mērķis
Mērķa apraksts
Ministru kabineta noteikumu projekts "Dabas parka "Vecumu meži" individuālie aizsardzības un izmantošanas noteikumi" (turpmāk – noteikumu projekts) izstrādāti, lai noteiktu teritorijas aizsardzības, izmantošanas un apsaimniekošanas tiesisko regulējumu, pamatojoties uz dabas parka "Vecumu meži" dabas aizsardzības plānā iekļautajiem priekšlikumiem.  Noteikumu projekts sagatavots pamatojoties uz detalizētu dabas vērtību inventarizāciju un aktuālo teritorijas novērtējumu, kā arī ietekmējošo faktoru analīzi, kas veikta dabas aizsardzības plāna izstrādes laikā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Dabas parks "Vecumu meži" (turpmāk - dabas parks) atrodas Latvijas ziemeļaustrumu daļā, Balvu novada  Žīguru un Vecumu pagastos ar kopējo platību 7870 hektāri (turpmāk - ha). Dabas parks dibināts 2004.gadā un iekļauts Eiropas Savienības (turpmāk - ES) nozīmes aizsargājamo dabas teritoriju Natura 2000 sarakstā kā C tipa teritorija (noteikta īpaši aizsargājamo sugu un īpaši aizsargājamo biotopu aizsardzībai). Īpaši aizsargājamās dabas teritorijas (turpmāk - ĪADT) kods LV0304800. Dabas parka izveidošanas mērķis ir apdraudēto putnu sugu, to dzīvotņu un citu dabas vērtību aizsardzība, kā arī teritorijas ilgtspējīga attīstība. Dabas parks ir nozīmīga putnu sugu - mazā ērgļa, melnā stārķa, dzeņu, citu aizsargājamu sugu, kā arī dabisko mežu biotopu (ES nozīmes biotopi Lakstaugiem bagāti egļu meži 9050, Staignāju meži 9080*, Purvaini meži 91D0* un Aluviāli meži (aluviāli krastmalu un palieņu meži) 91E0* aizsardzībai. 
Teritorijā sastopami četru veidu aizsargājamie zālāju biotopi 44,43 ha platībā.  
Dabas parkam ar Vides aizsardzības un reģionālās attīstības ministrijas*  2020. gada 16. jūnija rīkojumu Nr.1-2/91 ir apstiprināts dabas aizsardzības plāns 2020. - 2032. gadam.

*saskaņā ar Ministru kabineta 2024. gada 7. jūnija rīkojuma Nr. 446 "Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju" 3. punktu, ar 2024. gada 1. jūliju Vides aizsardzības un reģionālās attīstības ministrijas nosaukums ir Viedās administrācijas un reģionālās attīstības ministrija un tā ir vadošā valsts pārvaldes iestāde dabas aizsardzības jomā.
Problēmas un risinājumi
Problēmas apraksts
Ar Ministru kabineta 2005.gada 22.novembra noteikumiem Nr.886 "Dabas parka "Vecumu meži" individuālie aizsardzības un izmantošanas noteikumi" (turpmāk - Noteikumi Nr. 886) tika noteikts dabas parka funkcionālais zonējums un teritorijas izmantošanas nosacījumi. Pēc apstiprināšanas noteikumos Nr. 886 tika veikti grozījumi 2007. un 2012. gadā. Tiek gatavoti jauni noteikumi, jo ir izstrādāts jauns dabas aizsardzības plāns, aktualizēti dabas kartēšanas dati un veikta teritorijas zonējuma pārskatīšana atbilstoši esošajai situācijai, līdz ar to tiek veikta aktualizācija arī teritorijas izmantošanas nosacījumos.
Risinājuma apraksts
Dabas parka "Vecumu meži" Noteikumu projekts tiek izstrādāts, pamatojoties uz darba grupas Dabas plāna izstrādes laikā  pieņemtajiem lēmumiem un secinājumiem, kuri tiek iestrādāti arī Noteikumu projektā, tai skaitā darbībām, kurām vajadzīga Dabas aizsardzības pārvaldes atļauja. Pieļaujamo/aizliegto darbību izvērtējums sniegts tālāk par katru no dabas parka zonējumiem.

Dabas parkā ir noteiktas sekojošas zonas:

* Regulējamā režīma zona (RRZ) - izveidota īpaši aizsargājamo sugu, Eiropas Savienības nozīmes biotopu (Veci vai dabiski boreāli meži 9010*, Veci jaukti platlapju meži 9020*, Staignāju meži 9080*, Purvaini meži 91D0*, Aluviāli meži 91E0*, Lakstaugiem bagāti egļu meži 9050*) un dabisko meža biotopu saglabāšanai.
Noteikumu projektā precizētajā zonējumā RRZ palielinās par 132,20 ha, pārsvarā uz juridiskām/valsts zemēm, uz dabas lieguma zonu zemēm, kas arī ir valsts īpašumā.

Tajā ir aizliegta visa veida saimnieciskā darbība, izņemot atsevišķas individuālajos noteikumos noteiktās darbības, piemēram, kājāmgājēju pārvietošanās, pārvietošanās pa ceļiem un dabā norādītajām izziņas takām, savvaļas sēņu, augu un to produktu ievākšana un iegūšana, ogu ievākšanā aizliegts izmantot speciālas vākšanas palīgierīces. Autoceļu atjaunošana un pārbūve no 16.septembra līdz nākamā gada 29.februārim.

Medību regulējums saglabāts tāds pats kā spēkā esošajos Noteikumos Nr.886 - medības šajā zonā atļautas no 16. augusta līdz 29. februārim, izņemot mežacūku medības un gadījumos, ja tiek konstatēti būtiski medījamo dzīvnieku nodarīti postījumi lauksaimniecības zemēm, kā arī lai nepieļautu sevišķi bīstamo slimību (A kategorijas slimību) vai zoonožu izplatīšanos. Bebru medības šajā zonā atļautas no 16.augusta līdz 15.aprīlim.

RRZ atļauta izglītojošo pasākumu organizēšana dabā. Pasākumu organizēšana, kuros piedalās vairāk kā 50 cilvēku, atļauta pēc Dabas pārvaldes rakstiskas atļaujas saņemšanas. (šāda norma ir arī esošajos Noteikumos Nr.886).  

Saņemot Dabas aizsardzības pārvaldes atļauju, ir iespējama zinātnisko pētījumu veikšana un ekosistēmu, īpaši aizsargājamo sugu dzīvotņu un īpaši aizsargājamo biotopu aizsardzībai un saglabāšanai nepieciešamo pasākumu īstenošana.

Tāpat šajā zonā (arī pārējās) ir atļauta sanitārā cirte, ja egļu astoņzobu mizgrauža Ips typographus bojātie koki rada masveidīgas kaitēkļu savairošanās draudus un var izraisīt mežaudžu bojāeju ārpus regulējamā režīma un dabas lieguma zonas un ir saņemts Valsts meža dienesta sanitārais atzinums, kurā izlases cirtes gadījumā noteikts konkrēts apjoms šo bojāto koku izvākšanai, pēc Dabas aizsardzības pārvaldes pozitīva atzinuma saņemšanas. Veicot sanitāro cirti, saglabā visus augtspējīgos kokus, izņemot egles. Norma tiek noteikta katrā no zonējumiem, lai izvairītos no pārpratumiem tās interpretēšanā un attiecināma arī uz dabas parka iekšieni, ne tikai ārpus dabas parka robežām, tam piegulošajām teritorijām.

Regulējamā režīma zonas platība palielinās par 493 ha jeb ~61 %, galvenokārt palielinoties teritorijām ar īpašnieka statusu "juridiska persona; valsts" (+446,37 ha).

* Dabas lieguma zona (DLZ)
Dabas lieguma zonas platība salīdzinot ar esošo regulējumu palielinās par 212,10 ha jeb 37,8 %, visbūtiskāk pieaugot juridisko personu un fizisko personu īpašumā esošajām teritorijām.
Izveidota, lai saglabātu īpaši aizsargājamo sugu dzīvotnes un Latvijas un Eiropas Savienības nozīmes biotopus, lai mazinātu mežsaimnieciskās darbības ietekmi uz regulējamā režīma zonu, kā arī lai veidotu vienlaidu mežaudzes ar nozīmīgu bioloģiskās daudzveidības potenciālu.
Šajā dabas parka zonā komersantu ceļu pārbūve atļauta no 16.septembra līdz nākamā gada 29.februārim.
Tajā ir noteiktu sezonāli saimnieciskās darbības aprobežojumi, kā arī, piemēram, galvenās cirtes un rekonstruktīvās cirtes aizliegums, ierīkot nometnes un celt teltis ārpus speciāli norādītām vietām. 

Šajā zonā saglabāts esošais regulējums Noteikumos Nr.886 un medīt aizliegts no 1. marta līdz 15. augustam, izņemot mežacūku medības kā arī gadījumos, ja ir konstatēti būtiski medījamo dzīvnieku nodarīti postījumi lauksaimniecības zemēm, kā arī lai nepieļautu sevišķi bīstamo slimību (A kategorijas slimību) vai zoonožu izplatīšanos.  Bebru medības atļautas no 16.augusta līdz 15.aprīlim.  

Saņemot Dabas aizsardzības pārvaldes rakstisku atļauju -  organizēt brīvā dabā publiskus pasākumus sporta, piedzīvojumu un citu veidu pasākumus, sacensības un treniņus, kuros piedalās vairāk nekā 50 cilvēku. Punkts papildināts ar to, ka minētās aktivitātes atļauts organizēt ne biežāk kā vienu reizi gadā vienā un tajā pašā teritorijā. Norma ieviesta, lai izvairītos no kādas konkrētas vietas atkārtotas un vairākkārtējas izmantošanas, lai nepasliktinātu esošo biotopu stāvokli.

Arī dabas lieguma zonā sanitārā cirte atļauta, ja meža slimību, kaitēkļu dzīvnieku vai citādi bojātie koki rada masveidīgas kaitēkļu savairošanās draudus un var izraisīt mežaudžu bojāeju ārpus dabas lieguma zonas un ir saņemts Valsts meža dienesta sanitārais atzinums, kurā izlases cirtes gadījumā noteikts konkrēts apjoms šo bojāto koku izvākšanai, pēc Dabas aizsardzības pārvaldes pozitīva atzinuma saņemšanas. Veicot cirti, saglabā visus augtspējīgos kokus, izņemot egli.

Dabas lieguma zonā komersantu ceļu pārbūve atļauta no 16.septembra līdz 29.februārim.

Noteikumu projekts tiek papildināts ar punktu 26.4., kas nosaka, ka  Dabas lieguma zonā var tikt atdalītas zemes vienības (kas ir mazākas par 10 hektāriem) valsts aizsardzības un drošības būvju būvniecībai vai uzturēšanai. 


* Dabas parka zona (DPZ)
Dabas parka zonas platība salīdzinot ar esošo regulējumu samazinās par 837,59 ha jeb 12,9 %, Lielākās izmaiņas skar zemes vienības ar īpašnieka statusu "juridiska persona; valsts" (−626,16 ha);
Izveidota, lai veicinātu visu dabas vērtību kompleksu saglabāšanu un nodrošinātu teritorijas ilgtspējīgu attīstību un izmantošanu. Dabas parka zonā ietilpst lielākā daļa (82,57%) no visas teritorijas. Dabas parka zonas saimnieciskā izmantošana ierobežota ievērojami mazāk nekā RRZ un DLZ. Piemēram, dabas parka zonā, saņemot DAP rakstisku atļauju, var veikt galveno cirti, nepārsniedzot noteikto maksimālo kailcirtes platību.
Dabas parka zonā aizliegts kurināt ugunskurus ārpus speciāli ierīkotām vietām, kuras nodrošina uguns tālāku neizplatīšanos, izņemot ugunskurus pagalmos un ugunskurus ciršanas atlieku sadedzināšanai un īpaši aizsargājamo sugu dzīvotņu un īpaši aizsargājamo biotopu aizsardzībai, saglabāšanai un atjaunošanai atbilstoši ugunsdrošību un ugunsdzēsību regulējošiem normatīvajiem aktiem.  

Dabas aizsardzības pārvaldes rakstiska atļauja jāsaņem, lai organizētu brīvā dabā publiskus pasākumus, sporta, piedzīvojumu un citu veidu pasākumus, sacensības un treniņus, kuros piedalās vairāk nekā 50 cilvēku. Šajā punktā minētās aktivitātes atļauts organizēt ne biežāk kā vienu reizi gadā vienā un tajā pašā teritorijā.

Atbilstoši Ziņojumam Padomes 1992. gada 21. maija  direktīvas 92/43/EEK par dabisko dzīvotņu, savvaļas faunas un floras aizsardzību ieviešanu 2019.-2024. gadā  brūnā lāča aizsardzības stāvoklis ir novērtēts kā labvēlīgs. Monitoringa  dati apstiprina gan lāču vairošanos Latvijas teritorijā un skaita pieaugumu, gan arī populācijas blīvuma palielināšanos lokāli Latvijas ziemeļu un austrumu daļā. 
Vilks ir īpaši aizsargājama ierobežoti izmantojama suga, kuru drīkst medīt stingri noteiktos apjomos, saglabājot labvēlīgu vilku populācijas stāvokli. Medību sezonā tiek noteikts tāds pieļaujamais nomedījamo vilku apjoms, kas neapdraud šo dzīvnieku populācijas atjaunošanos un vienlaicīgi dod iespēju medniekiem mazināt zaudējumu risku lauksaimniecībai un mājsaimniecībām.
Dabas parka teritorijā ir aizliegts ierīkot savvaļas dzīvnieku piebarošanas vietas, kā arī brīvā dabā novietot (deponēt) lauksaimniecības un pārtikas produktus, izņemot pagalmos un dārzos. Pieļaujama medījamo dzīvnieku piebarošana dozētā veidā no mucām, piltuvveida barotavām vai automātiskām barotavām vietās, kur tas neapdraud īpaši aizsargājamo biotopu vai īpaši aizsargājamo sugu dzīvotņu saglabāšanu, ja tas nepieciešams dzīvnieku skaita regulēšanai. Šādu barotavu izvietošanas nepieciešamību (barotavu skaitu uz teritoriju, to izvietojumu un piebarošanas laiku (ziema, vasara, cauru gadu)) izvērtē  un uzstāda medību biedrība, uzņemoties atbildību par tās izmantošanu un lietderību. 

Dabas parka zonā tiek atļauts zemes vienību atdalīšana mazāk par 5 ha, ja tās tiek atdalītas valsts aizsardzības un drošības būvju būvniecībai vai uzturēšanai.

* Neitrālā zona (NZ)- Visā dabas parka teritorijā valsts un pašvaldību autoceļi, dzelzceļš t.sk  to zemes nodalījuma joslas platumā un Latvijas Republikas valsts robežas josla ir noteikti kā neitrālā zona un paredzēta to apsaimniekošanai un uzturēšanai. 

Neitrālā zona 132,20 ha platībā tiek izveidota no jauna, kas nav esošajā regulējumā, kurā ietilpst dažādu īpašnieku kategoriju zemes, lielāko daļu veidojot pašvaldības īpašumiem (47,73 ha), teritorijām bez īpašnieku datiem (37,37 ha) un zemes vienībām ar īpašnieka statusu "juridiska persona; valsts" (29,31 ha).

Ir virkne nosacījumu, kas attiecas uz aizsargājamiem kokiem - vietējo un citzemju sugu dižkokiem:
- ja aizsargājamo koku nomāc vai apēno jaunāki koki un krūmi, saskaņā ar normatīvajiem aktiem, kas regulē koku ciršanu meža zemēs vai ārpus tām, atļauta koku un krūmu ciršana aizsargājamā koka vainaga projekcijā un tai piegulošā zonā, atbrīvojot no kokiem brīvu 10 metru platu joslu (mērot no aizsargājamā koka vainaga projekcijas līdz apkārtējo koku vainagu projekcijām);
- Aizsargājamo koku atļauts nocirst (novākt) vai pārstādīt, ja ir saņemts atbilstošs kokkopja (arborista) rakstisks atzinums, kura nepieciešamību nosaka Dabas aizsardzības pārvalde, un ir saņemta Dabas aizsardzības pārvaldes rakstiska atļauja, šādos gadījumos: ja koks kļuvis bīstams un nav citu iespēju novērts bīstamības situāciju, ja koka augtspēja ir pilnībā zudusi un koks nav dzīvotne īpaši aizsargājamai sugai.
Aizsargājama koka teritorijā aizliegts veikt darbības, kas var negatīvi ietekmēt aizsargājamā koka augšanu un dabisko attīstību. Aizsargājamā koka teritorijā pieļaujama publiski pieejamu dabas tūrisma, izziņas un atpūtas infrastruktūras objektu, transporta, sakaru, enerģētikas, ūdensapgādes un kanalizācijas inženiertīklu izbūve un pārbūve atbilstoši kokkopja (arborista) atzinumam, izmantojot metodes, kuras mazina negatīvo ietekmi uz aizsargājamā koka augtspēju.

Visā dabas parka teritorijā ir aizliegta mežsaimnieciskā darbība no 1.marta līdz 15.septembrim, izņemot meža nekoksnes vērtību ieguvi, meža ugunsdrošības pasākumus, jaunaudžu kopšanu (kur vidējais augstums skuju kokiem ir līdz 07.m, bet lapu kokiem līdz 1m), bīstamo koku ciršana un novākšana, atstājot tos mežaudzē, kā arī  kokmateriālu izvešanu augsnes sasaluma apstākļos, ja tas negatīvi neietekmē putnu ligzdošanu un ir saņemta Dabas aizsardzības pārvaldes rakstiska atļauja. Dabas aizsardzības pārvalde atļauju izsniedz 10 darbdienu laikā pēc rakstiska iesnieguma saņemšanas. Darbības, kurām paredzēta Dabas aizsardzības pārvaldes rakstiska atļauja tika izdiskutēta darba grupās un akceptēta to iekļaušana Individuālo aizsardzības un izmantošanas noteikumu projektā.

Zemes īpašnieki ir informēti (gan dabas aizsardzības plāna, gan šo noteikumu projekta virzības ietvaros) par nekustamo īpašumu atrašanos dabas parkā, dabas datu pārvaldības sistēma "Ozols" ir publiski pieejama.
Dabas aizsardzības plāna (turpmāk - plāns) izstrādes laikā (jo par plāna izstrādi tiek informēti visi zemes īpašnieki (tiesiskie valdītāji), kas ir tiesīgi pieprasīt informāciju no plāna izstrādātāja par izstrādes laikā konstatētajām dabas vērtībām, t.sk. biotopiem interesējošajā īpašumā).
Tāpat informēšana netiks attiecināta:
- uz biotopu platību, robežu precizēšanu;
- gadījumos, kad pats zemes īpašnieks (tiesiskais valdītājs) ir pasūtījis biotopu aizsardzības jomā sertificēta eksperta vērtējumu un kura rezultātā konstatētā biotopa dati tiek reģistrēti dabas datu pārvaldības sistēmā;
- īpašuma atsavināšanas gadījumā, kad atsavināšana veikta pēc iepriekšējā zemes īpašnieka (tiesiskā valdītāja) informēšanas par reģistrēto zālāju biotopu (atsavināmā īpašuma īpašniekam (tiesiskajam valdītājam) ir pienākums informēt nākamo zemes īpašnieku par nastām un apgrūtinājumiem, kas gulstas uz atsavināmo zemi).
Problēmas apraksts
Dabas parks "Vecumu meži" atrodas Latvijas Republikas austrumu daļā, pierobežā.
Risinājuma apraksts
Ņemot vērā, ka dabas parks "Vecumu meži" atrodas pie Latvijas Republikas valsts austrumu robežas, tad pie vispārīgo noteikumu sadaļas ir 10.punkts, kas nosaka, ka personu uzturēšanos un pārvietošanos  Latvijas Republikas valsts robežas joslā reglamentē Latvijas Republikas valsts robežas normatīvie akti.
Neitrālās zonas noteikšana attiecas tikai uz šajos noteikumos paredzēto ierobežojumu piemērošanu un neatceļ, negroza vai citādi neietekmē citos normatīvajos aktos noteiktās prasības, ierobežojumus un aizliegumus.
Vienlaikus neitrālās zonas noteikšana atvieglo valsts robežas apsardzībai un tās drošības nodrošināšanai nepieciešamo darbību veikšanu, jo šo noteikumu ietvaros tām nav nepieciešami papildu saskaņojumi vai atļaujas, kas paredzētas darbību veikšanai citās funkcionālajās zonās.
Problēmas apraksts
Kompensācijas par saimnieciskās darbības ierobežojumiem.
Risinājuma apraksts
Kompensācijas saņemšanai par saimnieciskās darbības ierobežojumiem īpaši aizsargājamās dabas teritorijās var vērsties Lauku atbalsta dienestā (turpmāk - LAD) un saņemt kompensāciju par saimnieciskās darbības ierobežošanu Natura 2000 teritorijā. Šajos gadījumos atbalsts tiek izmaksāts no Eiropas Savienības fondu līdzekļiem. 
Saskaņā ar spēkā esošajiem tiesību aktiem par mežsaimnieciskās darbības ierobežojumiem dabas liegumos (attiecināms arī uz dabas lieguma zonu) ietvertajās mežaudzēs šobrīd atbilstoši likumam "Par zemes īpašnieku tiesībām uz kompensāciju par saimnieciskās darbības ierobežojumiem īpaši aizsargājamās dabas teritorijās un mikroliegumos" ir pieejami ikgadējie atbalsta maksājumi saskaņā ar Ministru kabineta 2023. gada 18. aprīļa noteikumu Nr. 197 "Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai" 82. punktu – 145 euro/ha par galvenās cirtes aizliegumu, 196 euro/ha – par mežsaimnieciskās darbības, galvenās cirtes un kopšanas cirtes aizliegumu.
Savukārt Dabas aizsardzības pārvalde (pārvalde) pieņem iesniegumus un izmaksā kompensācijas par tiem mežsaimnieciskās un lauksaimnieciskās darbības ierobežojumiem, kas atrodas  valsts nozīmes īpaši aizsargājamās dabas teritorijās un tikai tajos mikroliegumos, kuru platība nekvalificējas atbalsta saņemšanai no Eiropas Savienības fondu līdzekļiem. Šajos gadījumos kompensācija tiek izmaksāta no valsts budžeta līdzekļiem.
Problēmas apraksts
Sociālo un ekonomisko interešu sabalansēšana.
Risinājuma apraksts
Dabas parka teritorijas sociālekonomiskās vērtības veido gan materiālās, gan nemateriālās vērtības. Lielākā ekonomiskā vērtība piemīt dabas parkā ietilpstošo mežu koksnes krājai, tomēr to pamatoti ierobežo dabas vērtību saglabāšanai nepieciešamais aizsargājamās dabas teritorijas statuss un ar to saistītie mežsaimnieciskās darbības ierobežojumi.
Dabas parkā nekoksnes vērtību veido rekreatīvās, zinātniskās un izziņas, vidi stabilizējošās un ekoloģiskās īpašības, kā arī nekoksnes materiālās vērtības – savvaļas sēnes un ogas. Dabas parkā ir nozīmīga teritorija aizsargājamo biotopu, kā arī aizsargājamo un reto augu, putnu, bezmugurkaulnieku sugu saglabāšanai.
Noteikumu projekts ir izstrādāts pamatojoties uz dabas aizsardzības plāna izstrādes ietvaros sagatavotiem priekšlikumiem, tai skaitā  funkcionālais zonējums. Funkcionālais zonējums, paredzot regulējamā režīma, dabas lieguma, dabas parka un neitrālo zonu. Piedāvātais funkcionālais zonējums balstīts uz ES nozīmes aizsargājamo biotopu izvietojumu un pret traucējumiem jutīgo sugu labvēlīga aizsardzības stāvokļa nodrošināšanas nosacījumiem. Funkcionālā zonējuma izveidē ir izvērtētas  teritorijas saimnieciskās izmantošanas iespējas un teritorijas apmeklētāju intereses.

Tāpat dabas parkā arī turpmāk ir atļautas medības, kā tas noteikts esošajos Noteikumos Nr.886.  Dabas parkā un tā apkārtnē notiekošās medības to pašreizējā izpausmē būtiski neietekmē teritorijas dabas vērtības un bioloģisko daudzveidību.  
Atbilstoši Ministru kabineta 2013. gada 17. decembra noteikumu Nr. 1483 "Savvaļā dzīvojošo medījamo dzīvnieku piebarošanas noteikumi" 7.4. apakšpunktam, medījamo dzīvnieku piebarošana nav atļauta teritorijās, kas dabas datu pārvaldes  sistēmā noteiktas kā īpaši aizsargājamie biotopi vai īpaši aizsargājamo sugu dzīvotnes.
Līdz ar to noteikumos tiek noteiks, ka visā dabas parkā ir aizliegts ierīkot savvaļas dzīvnieku piebarošanas vietas, kā arī brīvā dabā novietot (deponēt) lauksaimniecības un pārtikas produktus, izņemot pagalmos un dārzos. Pieļaujama medījamo dzīvnieku piebarošana dozētā veidā no mucām, piltuvveida barotavām vai automātiskām barotavām vietās, kur tas neapdraud  īpaši aizsargājamo biotopu vai īpaši aizsargājamo sugu dzīvotņu saglabāšanu, ja tas nepieciešams dzīvnieku skaita regulēšanai.
Visā dabas parkā ir aizliegts lietot ūdensputnu medībās munīciju, kas satur svinu, kā arī atrasties dabiskās ūdenstilpēs ar svinu saturošu munīciju.
Problēmas apraksts
Noteikumu projektā noteiktas virkne darbības, kurām paredzēts saņemt Dabas aizsardzības pārvaldes atļauju.
Risinājuma apraksts
Salīdzinājumā ar spēkā esošajiem Ministru kabineta noteikumiem Nr. 886 noteikumu projektā ir precizēts to darbību loks, kurām nepieciešama Dabas aizsardzības pārvaldes atļauja vai saskaņojums. Šādas izmaiņas izstrādātas, pamatojoties uz dabas aizsardzības plāna izstrādes laikā veikto teritorijas atkārtotu izpēti, aktualizēto informāciju par teritorijā esošajām dabas vērtībām un to aizsardzības vajadzībām.
Papildu saskaņojumu un atļauju prasības ir paredzētas, lai nodrošinātu, ka darbības, kuras atkarībā no to rakstura, apjoma, vietas vai īstenošanas laika var radīt nelabvēlīgu ietekmi uz īpaši aizsargājamām dabas vērtībām, pirms to veikšanas tiek individuāli izvērtētas. Tas ļauj katrā konkrētajā gadījumā noteikt nepieciešamos nosacījumus vai ierobežojumus, vienlaikus nepieļaujot nepamatotus aizliegumus darbībām, kuru īstenošana ir iespējama, ievērojot dabas aizsardzības prasības.
Izstrādājot noteikumu projektu, risinājumi tika apspriesti ar iesaistītajām institūcijām un nozaru ekspertiem, un noteikumu projektā ir ietverti izvērtēšanas rezultātā panāktie risinājumi, kas nodrošina līdzsvaru starp dabas aizsardzības mērķiem un teritorijas ilgtspējīgas izmantošanas interesēm.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Jā
Apraksts
Izvērtējot noteikumu projektā paredzētos ierobežojumus fizisko un juridisko personu nekustamo īpašumu izmantošanā ar īpašnieka tiesībām brīvi rīkoties ar savu īpašumu, secināts, ka šo tiesību ierobežojums noteikts ar mērķi saglabāt ilgtermiņā bioloģisko daudzveidību un īpaši aizsargājamo sugu dzīvotņu un īpaši aizsargājamo biotopu aizsardzību kā to paredz Latvijas Republikas Satversmes 115. pants (valsts aizsargā ikviena tiesības dzīvot labvēlīgā vidē, sniedzot ziņas par vides stāvokli un rūpējoties par tās saglabāšanu un uzlabošanu), līdz ar to noteikumu projektā noteiktie aprobežojumi uzskatāmi par izsvērtiem un samērīgiem. 
Noteikumu projektā iekļautās prasības ir samērīgas un izdiskutētas gan darba grupā, kurā bija pārstāvji no Dabas aizsardzības pārvaldes, Valsts vides dienesta, Valsts meža dienesta, Lauku atbalsta dienesta, Valsts robežsardzes, AS "Latvijas valsts meži", gan sabiedrisko apspriešanu laikā sabiedriskajās apspriedēs, noteikumu projekts sagatavots, balstoties uz dabas aizsardzības plāna izstrādes laikā veikto izpēti.

Ņemot vērā minēto, uzskatām, ka labums, ko iegūs sabiedrība kopumā, ir uzskatāms par lielāku attiecībā pret noteikumu projektā paredzēto prasību negatīvajām sekām.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Noteikumu projekts neparedz lielāku slogu iedzīvotājiem, fiziskām vai juridiskām personām, vai pašvaldībai, tai pat laikā sniedz detālāku skaidrību par atļautām un aizliegtām prasībām, kuras tika izstrādātas, kā arī publiski apspriestas dabas aizsardzības plāna izstrādes ietvaros. Vienlaikus Dabas aizsardzības pārvalde ir nodrošinājusi to, ka tās tiešsaistes tīmeklī ir iepējams pieteikt atļaujas un/vai saskaņojumu darbībām īpaši aizsagājamās dabas teritorijās: https://www.daba.gov.lv/lv/pakalpojumi/atlaujas-un-saskanojumi/darbibas-dabas-teritorijas, tādējādi nodrošinot veiksmīgu sadarbību ar fiziskām un juridiskām personām.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Zemes īpašnieki, tiesiskie valdītāji un apsaimniekotāji, kuru īpašumā esošās zemes vienības vai to daļas atrodas  dabas parka teritorijā.
Dabas parka apmeklētāji, sabiedrība kopumā.

Dabas parka "Vecumu meži" ietverto nekustamo īpašumu  apsaimniekošanā atkarībā no piemērotās funkcionālās zonas, būs jāievēro dabas parka "Vecumu meži" individuālie aizsardzības un izmantošanas noteikumi.  Lielākā ietekme paredzama meža zemes īpašniekiem dabas lieguma zonā, kur tiek paredzēts galvenās cirtes un kopšanas cirtes aizliegums. Precīzu izmaksu aprēķinu nav iespējams noteikt, jo tas ir atkarīgs no meža īpašnieku vēlmes veikt mežsaimneicisko darbību savā īpašumā.
Juridiskās personas
Jā
Ietekmes apraksts
Juridiskās personas, kuru īpašumā, valdījumā vai apsaimniekošanā esošās zemes vienības vai to daļas atrodas dabas parka teritorijā.
Atbilstoši plānotajam funkcionālajam zonējumam teritorijas platība ir 7870 ha. No tās 43,20 % veido zemes vienības ar īpašnieka statusu "juridiska persona; valsts", 22,95 % – juridisko personu īpašumi, 22,70 % – fizisko personu īpašumi, 8,77 % – pašvaldību īpašumi, 0,20 % – valsts īpašumi, bet 2,18 % teritorijas nav pieejami dati par īpašnieku.

Dabas parka "Vecumu meži" ietverto nekustamo īpašumu  apsaimniekošanā atkarībā no piemērotās funkcionālās zonas, būs jāievēro dabas parka "Vecumu meži" individuālie aizsardzības un izmantošanas noteikumi.  Lielākā ietekme paredzama meža zemes īpašniekiem dabas lieguma zonā, kur tiek paredzēts galvenās cirtes un kopšanas cirtes aizliegums. Precīzu izmaksu aprēķinu nav iespējams noteikt, jo tas ir atkarīgs no meža īpašnieku vēlmes veikt mežsaimneicisko darbību savā īpašumā.


2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Nē
2.2.4. uz mazajiem un vidējiem uzņēmējiem:
Jā
Ietekmes apraksts
Var būt lokāla ietekme uz mazajiem un vidējiem uzņēmumiem, kuriem pieder, veic vai plāno saimniecisko darbību dabas parka zemes vienībās, galvenokārt saistībā ar mežizstrādi.
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projektam nav ietekmes uz valsts budžeta izdevumiem. Likumprojekta ievērošanu un citas normatīvajos aktos noteiktās darbības (piemēram, rakstisku atļauju izsniegšana)  Dabas aizsardzības pārvalde un citas institūcijas veiks esošo budžetu ietvaros. Atbilstoši likuma „Par kompensāciju par saimnieciskās darbības ierobežojumiem aizsargājamās teritorijās” (turpmāk - Kompensāciju likums)otrā panta otrajai daļai ikgadējos atbalsta maksājumus par saimnieciskās darbības ierobežojumiem Eiropas nozīmes aizsargājamās dabas teritorijās (Natura 2000) izmaksā normatīvajos aktos par lauku attīstības atbalsta piešķiršanu noteiktajā kārtībā no attiecīgo Eiropas Savienības fondu līdzekļiem esošā budžeta ietvaros. 

Nekustamo īpašumu ierobežojumi īpaši aizsargājamās dabas teritorijās fizisko un juridisko personu nekustamo īpašumu izmantošanā ar īpašnieka tiesībām brīvi rīkoties ar savu īpašumu citu starp izvērtēti, izstrādājot Kompensāciju likumu. 
Par mežsaimnieciskās darbības ierobežojumiem atbilstoši Kompensāciju likumam ir pieejami ikgadējie atbalsta maksājumi (Ministru kabineta 2023. gada 18. aprīļa noteikumu Nr. 197 "Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai" (turpmāk - Noteikumi Nr.197) 82. punkts (52 euro/ha par kailcirtes aizliegumu, 145 euro/ha par galvenās cirtes aizliegumu, 196 euro/ha – par mežsaimnieciskās darbības, galvenās cirtes un kopšanas cirtes aizliegumu)). Arī lauksaimniecībā izmantojamās zemēs - bioloģiski vērtīgos zālājos (ES nozīmes zālāju biotopos vai/un putniem nozīmīgi zālājos) ir pieejami atbalsta maksājumi par to atbilstošu apsaimniekošanu (no 96 euro/ha BDUZ 1.klases  līdz 338 euro/ha BDUZ 4.klasei) papildus citiem atbalsta maksājumiem (ja attiecināmi).

Kompensācija netiek noteikta atkarībā no tā saimnieciskās darbības veida, ko bija iecerējusi katra ierobežotā persona, bet gan par tādas saimnieciskās darbības ierobežojumu, kuru būtībā varētu veikt uz ikviena zemesgabala laukos (lauksaimniecība vai mežsaimniecība). Kompensācija par saimnieciskās darbības ierobežojumiem īpaši aizsargājamās dabas teritorijās paredzēta tikai tad, ja saimnieciskās darbības ierobežojums ir būtisks, un tikai tiktāl, lai atsvērtu ierobežojuma nesamērību (Augstākās tiesas Senāta Administratīvo lietu departamenta 2010. gada 9. jūlija spriedums lietā Nr.A42443506, SKA – 35/2010).
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
31992L0043
ES tiesību akta datums, izdevējinstitūcija, numurs, veids un nosaukums
Eiropas Padomes 1992. gada 21. maija direktīvas Nr. 92/43/EEK par dabisko dzīvotņu, savvaļas faunas un floras aizsardzību
Apraksts
Saskaņā ar likuma "Par īpaši aizsargājamām dabas teritorijām" pielikumu (16. punkts) dabas parks ir noteikts kā Eiropas nozīmes aizsargājamā dabas teritorija (Natura 2000) atbilstoši Biotopu direktīvai kā "C" vieta (ar kodu LV0304800) - teritorija, kas noteikta īpaši aizsargājamo sugu un īpaši aizsargājamo biotopu aizsardzībai, jauna teritorija netiek veidota kā arī robežas netiek precizētas.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Padomes 1992. gada 21. maija direktīvas Nr. 92/43/EEK par dabisko dzīvotņu, savvaļas faunas un floras aizsardzību

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Dabas aizsardzības pārvalde
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/e23cd094-833c-4602-abc4-15f89c354441
6.3. Sabiedrības līdzdalības rezultāti
Pašvaldības un zemes īpašnieku informēšana tika veikta atbilstoši likuma “Par īpaši aizsargājamām dabas teritorijām” 13. panta ceturtās daļas prasībām, nosūtot katram informatīvu vēstuli, kā arī publicējot oficiālu paziņojumu oficiālajā izdevumā “Latvijas Vēstnesis”.

Sabiedriskās apsiešanas laikā tiesību aktu izstrādes portālā saņemti 36 iebildumi/priekšlikumi no 3 iesniedzējiem. Apkopojums, kādā veidā viedoklis vai iebildums ņemts vērā, vai pamatojums, ja viedoklis nav ņemts vērā, pievienots sadaļā "Sabiedrības līdzdalība".
Papildus VARAM saņemti 3 iesniegumi no privātpersonām ar ierosinājumu mainīt medību termiņus. Noteikumu projekts attiecīgi precizēts un papildināts iesniegtajiem priekšlikumiem.   
Sabiedriskās apspriešanas sanāksmē piedalījās 30 personas.

 
6.4. Cita informācija
Cita informācija
Saskaņā ar likuma "Par īpaši aizsargājamām dabas teritorijām" (turpmāk - ĪADT likums) 12.panta ceturto daļu noteikumu projekts atzinuma sniegšanai tika nosūtīts Balvu novada pašvaldībai. 
Saskaņā ar ĪADT likuma 13.panta ceturto daļu Dabas aizsardzības pārvalde publicēja paziņojumu Latvijas Vēstnesī (https://www.vestnesis.lv/op/2024/197.DA5) un nodrošināja zemes īpašnieku informēšanu -  publicējot informāciju Dabas aizsardzības pārvaldes mājas lapā (https://www.daba.gov.lv/lv/jaunums/notiek-publiska-apspriesana-dabas-parka-vecumu-mezi-individualajiem-aizsardzibas-un-izmantosanas-noteikumiem), VARAM mājas lapā (https://www.varam.gov.lv/lv/jaunums/notiek-publiska-apspriesana-dabas-parka-vecumu-mezi-individualajiem-aizsardzibas-un-izmantosanas-noteikumiem) vietējā pašvaldības mājas lapā,  vietējos laikrakstos, kā arī organizējot publisko apspriešanas sanāksmi 2025.gada 10.jūnijā Viļakas Kultūras namā (Pils iela 13, Viļaka). Lai zemes īpašnieki ērti varētu redzēt plānotās izmaiņas savos īpašumos Dabas aizsardzības pārvalde sagatavoja tiešsaistes karti ar esošajām un plānotajām funkcionālajām zonām(https://ozols.gov.lv/kartes/apps/webappviewer/index.html?id=5f23138dac7743c698545c046c2f4f50).  
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Dabas aizsardzības pārvalde
7.2. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Dabas aizsardzības pārvalde
	
	

	

	

	

	
	

	Kopā
	0,00
	


7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Projekta izpildē iesaistītās institūcijas projektā minēto īstenos esošā finansējuma ietvaros, jaunas papildprasības/normas netiek uzliktas.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Tiek sabalansētas dabas aizsardzības un teritorijas ekonomiskās attīstības intereses.
8.1.6. uz vidi
Vai projekts skar šo jomu?
Jā
Apraksts
Ievērojot noteikumu projekta normas un veicot dabas aizsardzības plānā noteiktos apsaimniekošanas pasākumus, paredzama pozitīva ietekme uz vidi (atjaunojot /uzlabojot dabas parkā esošo īpaši aizsargājamo sugu dzīvotnes un biotopus, to kvalitāti).
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

